
Szegénynek lenni és nőnek maradni az Ormánságban

2010-ben a magyar népesség 13,8 százaléka tartozott a jövedelmi szegénységi kategóriába.
Számos tartós szegénységben élő családban, ahol a férfiak elveszítik munkahelyüket, nem képesek a családfenntartó szerepüket teljesíteni, így azt a nők veszik át tőlük.
Tanulmányunkban a szegénység feminizációjának jelenségét vizsgáljuk, annak is az Ormánságban megnyilvánuló jellemzőit egy 2012 nyarán végzett empirikus kutatás alapján. Ennek során nem csak a szegénység nemek közötti előfordulási kockázataira voltunk kíváncsiak, hanem arra is, hogy miként oszlanak meg a szegénység következményei a családon belül. Ezért helyi, kisgyermekes édesanyákat kérdeztük a családi életükről, mindennapjaikról és jövőképükről. Arról, milyen az Ormánságban nőnek lenni, mennyire elégedettek életükkel, és ha lehetőségük lenne rá, hogyan változtatnának rajta.
Tapasztalatainkat korábbi, országos kutatásokkal is összehasonlítottuk, vizsgálva azt, hogy milyen egyedi tulajdonságok jellemzik az ormánsági nők helyzetét.



